《屈原庙》
宋代·李复

古庙荒山暗水云，岁时歌舞感乡民。
几伤谗口方离国，欲悟君乡岂爱身。
惨惨飞魂号帝阙，冥冥齎志托江神。
千年自有遗文在，光焰长如日月新。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。